Diari Oficial de la Generalitat Valenciana


Sumari del DOGV 9472, del 17-11-2022 (2022/10115)

RESOLUCIÓ de 19 d'octubre de 2022, del director general de Medi Natural i Avaluació Ambiental, pel qual s'actualitza l'annex de l'Ordre d'11 de juny de 2009, de la Conselleria de Medi Ambient, Aigua, Urbanisme i Habitatge, per la qual s'aproven directrius extraordinàries per a l'aprofitament, gestió i control del conill de camp a la Comunitat Valenciana, relatiu a la llista de termes municipals afectats per sobrepoblació de conill de camp.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9472

Data del DOGV
:   17-11-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/10513


Data del document
:   19-10-2022

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * impacte ambiental
    * conill

RESOLUCIÓ de 19 d'octubre de 2022, del director general de Medi Natural i Avaluació Ambiental, pel qual s'actualitza l'annex de l'Ordre d'11 de juny de 2009, de la Conselleria de Medi Ambient, Aigua, Urbanisme i Habitatge, per la qual s'aproven directrius extraordinàries per a l'aprofitament, gestió i control del conill de camp a la Comunitat Valenciana, relatiu a la llista de termes municipals afectats per sobrepoblació de conill de camp. [2022/10452]  
  
En els últims anys s'ha detectat en algunes zones de la Comunitat Valenciana danys notables en cultius agrícoles a conseqüència del considerable augment de les poblacions de conill de camp (Oryctolagus cuniculus). Per això, la Conselleria d'Agricultura, Desenvolupament Rural, Emergència Climàtica i Transició Ecològica ha treballat intensament a fi de mitigar aquests danys i controlar les poblacions de conill fins a portar-les a nivells acceptables.  
L'11 de juny de 2009, la Conselleria de Medi Ambient, Aigua, Urbanisme i Habitatge va aprovar l'Ordre per la qual s'aproven directrius extraordinàries per a l'aprofitament, gestió i control del conill de camp a la Comunitat Valenciana (DOGV 6041, 23.06.2009), i es recull en el seu annex les zones i cultius afectats per sobrepoblació de l'espècie.  
  
Posteriorment, en 2018, 2020 i 2021 es van realitzar actualitzacions d'aquest annex, ja que s'havien identificat noves àrees i territoris de la Comunitat Valenciana amb presència de danys significatius en cultius, produïts pel conill de camp, o en els quals hi ha factors de risc elevats perquè aquesta situació apareguera. Cal considerar que la dinàmica de la població és canviant i, per tant, sorgeixen noves zones amb sobrepoblació i en desapareixen unes altres, i és necessària, en conseqüència, una actualització periòdica d'aquesta delimitació. Així, a partir de la informació disponible en el Servei de Caça i Pesca i la tramesa per ajuntaments, organitzacions professionals agràries, asseguradores, titulars cinegètics i altres administracions, s'han realitzat prospeccions per a identificar aquestes àrees en les quals conflueixen diversos factors de risc per a l'aparició de la problemàtica. A partir d'aquests treballs, es considera oportú actualitzar de nou els termes municipals afectats per la sobrepoblació.  
De conformitat amb la disposició addicional primera de l'Ordre d'11 de juny de 2009, de la Conselleria de Medi Ambient, Aigua, Urbanisme i Habitatge, per la qual s'aproven directrius extraordinàries per a l'aprofitament, gestió i control del conill de camp a la Comunitat Valenciana, per la qual s'habilita la Direcció General del Medi Natural a modificar l'annex mitjançant resolució, i en virtut de les competències que té atribuïdes aquesta Direcció General pel Decret 176/2020, de 30 d'octubre, del Consell pel qual s'aprova el Reglament orgànic i funcional de la Conselleria d'Agricultura, Desenvolupament Rural, Emergència Climàtica i Transició Ecològica, resolc:  
  
Primer  
Actualitzar l'annex de l'Ordre d'11 de juny de 2009, de la Conselleria de Medi Ambient, Aigua, Urbanisme i Habitatge, per la qual s'aproven directrius extraordinàries per a l'aprofitament, gestió i control del conill de camp a la Comunitat Valenciana, en el qual s'esmenten els municipis afectats per sobrepoblació, i el text refós de la qual es recull en l'annex d'aquesta resolució en què també s'indiquen els municipis que s'incorporen i exclouen mitjançant aquesta resolució.  
  
  
Segon  
La present resolució entrarà en vigor el dia de la publicació en el Diari Oficial de la Generalitat Valenciana.  
  
En contra de la present resolució, que no posa fi a la via administrativa, podrà presentar-se recurs d'alçada davant la secretària autonòmica d'Emergència Climàtica i Transició Ecològica en el termini d'un mes des de l'endemà de la publicació en el Diari Oficial de la Generalitat Valenciana, d'acord amb el que estableixen els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
València, 19 d'octubre de 2022.- El director general de Medi Natural i Avaluació Ambiental: Julio Gómez Vivó.  
  
  
  
ANNEX  
  
1. Municipis afectats per sobrepoblació de conill de camp.  
La llista inclou 191 termes, que suposen una superfície de 947.557 hectàrees.  
A la província d'Alacant (78):  
Comarca del Baix Segura (19): Albatera, Algorfa, Almoradí, Benejúzar, Benferri, Bigastro, Callosa de Segura, Dolores, Granja de Rocamora, Guardamar del Segura, Jacarilla, Los Montesinos, Orihuela, Pilar de la Horadada, Rojales, San Fulgencio, San Isidro, San Miguel de Salinas i Torrevieja.  
Comarca del Baix Vinalopó (3): Crevillent, Elx i Santa Pola.  
Comarca del Comtat (16): Agres, Alcosser, Alfafara, Almudaina, Balones, Benasau, Beniarrés, Benilloba, Benillup, Benimarfull, Cocentaina, Gaianes, Gorga, Millena, Muro de Alcoy i Planes.  
Comarca del Vinalopó Mitjà (10): Aspe, Elda, el Fondó de les Neus, Hondón de los Frailes, Monforte del Cid, Monòver, Novelda, Petrer, el Pinós i la Romana.  
Comarca de l'Alacantí (5): Alacant, Agost, el Campello, Xixona i Mutxamel.  
Comarca de l'Alcoià (3): Banyeres de Mariola, Benifallim i Penàguila.  
Comarca de l'Alt Vinalopó (6): Beneixama, Biar, el Camp de Mirra, Cañada, Salinas i Villena.  
Comarca de la Marina Alta (13): Benimeli, Benissa, Calp, Dénia, Gata de Gorgos, Xàbia, Llíber, Murla, el Ràfol d'Almúnia, Sagra, Sanet y Negrals, Senija i Teulada.  
Comarca de la Marina Baixa (3): la Nucia, Relleu i la Vila Joiosa.  
A la província de Castelló (18):  
Comarca del Baix Maestrat (4): Alcalà de Xivert, Benicarló, San Rafael del Río i Vinaròs.  
Comarca de la Plana Alta (9): Benlloc, Cabanes, les Coves de Vinromà, la Pobla Tornesa, la Torre d'en Doménec, Torreblanca, Vall d'Alba, Vilafamés i Vilanova d'Alcolea.  
Comarca de la Plana Baixa (5): Almenara, Xilxes, la Llosa, Moncofa i la Vall d'Uixó.  
A la província de València (95):  
Comarca del Camp de Morvedre (8): Alfara de la Baronia, Algímia d'Alfara, Benavites, Estivella, Quart de les Valls, Quartell, Sagunt i Torres Torres.  
Comarca del Camp de Túria (8): Benaguasil, Bétera, Casinos, Llíria, la Pobla de Vallbona, Marines, Riba-roja de Túria i Vilamarxant.  
Comarca de l'Horta Nord (10): Alboraia, Albuixech, Burjassot, el Puig de Santa Maria, Godella, la Pobla de Farnals, Massalfassar, Meliana, Moncada i Puçol.  
Comarca de l'Horta Sud (2): Picassent i Beniparrell.  
- Comarca de la Canal de Navarrés (1): Anna.  
Comarca de la Costera (11): Cerdà, Estubeny, la Font de la Figuera, la Granja de la Costera, Llanera de Ranes, la Llosa de Ranes, Moixent, Montesa, Rotglà i Corberà, Vallada i Xàtiva.  
Comarca de la Hoya de Buñol (4): Alborache, Cheste, Chiva i Godelleta.  
Comarca de la Plana d'Utiel-Requena (7): Camporrobles, Caudete de las Fuentes, Fuenterrobles, Requena, Utiel, Venta del Moro i Villargordo del Cabriel.  
Comarca de la Ribera Alta (7): Alfarp, Beneixida, Llombai, Montroi, Montserrat, Real i Turís.  
Comarca de la Safor (2): Alfauir i Castellonet de la Conquesta.  
Comarca de la Vall d'Albaida (31): Agullent, Aielo de Rugat, Albaida, Alfarrasí, Atzeneta d'Albaida, Bèlgida, Bellús, Beniatjar, Benicolet, Benigànim, Benissoda, Benissuera, Bufali, Carrícola, Castelló de Rugat, Fontanars dels Alforins, Guadasséquies, Llutxent, Montaverner, Montitxelvo, l'Olleria, Ontinyent, Otos, el Palomar, la Pobla del Duc, Quatretonda, Ráfol de Salem, Rugat, Salem, Sempere i Terrateig.  
Comarca dels Serrans (4): Chulilla, Losa del Obispo, Pedralba i Villar del Arzobispo  
  
2. Relació de municipis incorporats a la llista respecte de la Resolució 14 de març de 2022.  
La relació de termes municipals que s'incorporen respecte de la Resolució de 17 de setembre de 2021 i posterior ampliació del 14 de març de 2022 són els següents (total 6).  
A la província de Castelló (1):  
Comarca de la Plana Alta (1): les Coves de Vinromà.  
A la província d'Alacant (1):  
Comarca del Comtat (1): Balones.  
A la província de València (4):  
Comarca de l'Horta Nord (2): Burjassot i Alboraia.  
Comarca de la Ribera Alta (2): Beneixida i Llombai.  
  
3. Relació de municipis eliminats de la llista respecte de la Resolució 14 de març de 2022.  
La relació de termes municipals que s'eliminen respecte de la Resolució de 17 de setembre de 2021 i posterior ampliació del 14 de març de 2022 són els següents (total 5).  
A la província de València (3):  
- Comarca del Camp de Túria (2): Olocau i Nàquera.  
- Comarca de la Vall d'Albaida (1): Aielo de Malferit.  
A la província d'Alacant (2):  
- A la comarca de l'Alcoià (2): Tibi i Castalla.